Беҙҙең, ябай кешеләрҙең, фәрештәләрҙе күргәнебеҙ юҡ һәм күрә лә алмайбыҙ. Ендәр башта изгелек эшләргә өндәгән булып ҡыланырға, шунан һуң ул кеше уға ышанып бөткәс, бик ҡурҡыныс, гонаһлы эшкә алып барыуҙары мөмкиндәр. Ҡабаттан әйтәм, мосолмандар шуны белергә тейештәр: фәрештәләр пәйғәмбәрҙәргә генә күренгәндәр, ябай кешегә ундай мөмкинлек бирелмәгән. Беҙ, мосолмандар, шайтан һәм ендәрҙән түгел, ә бәлки Аллаһы Тәғәләнең язаһынан ҡурҡырға һәм Унан ғына ярҙам һорарға тейешбеҙ. Йәғни үҙ ваҡытында намаҙ һәм һәр көн Ҡөръән уҡыһаҡ, шайтандарҙың беҙгә бер зарары ла тимәҫ.